NIN (http:/mwww.napocanews.ro/) 


97 TRANSILVANIA? 


Recuperări Creanţe 
www.transilvaniarecuperaricreante.ro 


(http://www.trcj.ro) 


(http://www.coralimpex.ro/) 


Descoperirile arheologice din Parcul IL Caragiale confirmă continuitatea 
daco-romană în orașul Napoca după retragerea aureliană! 


O descoperire impresionantă a avut loc zilele acestea pe șantierul din Parcul IL Caragiale, un șantier realizat pe 

fonduri europene pentru modernizarea parcului. În timpul săpăturilor, muncitorii au dat peste un zid din blocuri de 
piatră vechi de 1.900 de ani. S-au anunțat imediat cercetătorii Muzeului Naţional de Istorie a Transilvaniei. 

Arheologii afirmă că este vorba despre un zid roman, parte a fortificației romane, a vechiului municipiu Napoca. 
Arheologii au reușit să găsească incinta din epoca romană. S-a săpat la 4 metri adâncime, iar zidul de la bază este 

din fortificația romană a municipiului Napoca (aproximativ anii 117-124), deasupra este partea medievală. Un A 


asemenea zid de incintă se mai găsește pe str. Napoca 15, unul în zona Teatrului Puck. Acest zid este parte a 
fortificaţiei romane Napoca. Istoricul clujean Sorin Cociş a declarat entuziast presei: „Este o descoperire unicat. 
Rareori, în cursul unei vieți, poţi să vezi acest zid roman”, iar dedicatul manager al muzeului, Felix Marcu, un 
reputat arheolog, a spus presei locale: „Deocamdată suntem în cursul cercetărilor, abia a ieșit fundaţia zidului 
roman și medieval a orașului, zidul de nord de care se știa, dar niciodată nu a fost dezvelit atât de clar ca acum. 
Sperăm să aflăm cât mai multe detalii despre el în viitorul apropiat. Suntem în cercetări, dar într-adevăr se vede 
fundaţia zidului roman (...) Este probabil să ne aflăm și în apropierea unei porţi”. Autorităţile locale sunt hotărâte ca 
zidul roman să nu mai fie acoperit şi menţinut la vedere sub o cupolă din sticlă specială. Să reținem ziua de marți, 
12 martie 2024, când muncitorii care lucrau la modernizarea Parcului I.L Caragiale din Cluj-Napoca au descoperit 
zidul roman al anticei Napoca. E o zi istorică pentru istoria orașului, Transilvaniei și României. Şi vă voi spune şi de 
ce. Ca să pot sublinia ce voi afirma am vorbit telefonic și cu directorul muzeului de istorie care mi-a confirmat că 
este vorba despre un zid roman din blocuri de piatră peste care s-a ridicat zidul cetății medievale, a orașului 
medieval Cluj (Clusium). 


Ce concluzie se poate trage de aici. Faptul că după retragerea aureliană a armatei și administraţiei imperiului 
roman din 275 e.n., aici, pe loc, a rămas populaţia autohtonă, chiar locuind în incinta fostului municipiu antic 
Napoca. Dacă populaţia ar fi plecat, orașul, în două - trei sute de ani, ar fi fost acoperit de vegetație și păduri, la fel 
ca vechile orașe antice depopulate din imperiul roman sau din civilizația dispărută maya. În câteva sute de ani, 
orașul acoperit de un strat gros de pământ și vegetaţie ar fi făcut ca locuitorii medievali ai Clujului, sașii și maghiarii 
să nu fi ştiut la ”boloboc”, ca să ridice zidul medieval din piatră fix peste zidul roman al municipiului Napoca. În 
această ecuaţie tehnică, constă importanta descoperire arheologică, care confirmă ceea ce au spus dintodeauna 
marii istorici români: continuitatea autohtonilor daco-romani în Dacia după retragerea aureliană din 275 e.n. 
Continuitatea zidirii, pe aceleași amplasamente, a zidurilor medievale peste cele antice arată clar și logic că a existat 
o locuire autohtonă daco-romană de la 275 e.n. până la venirea triburilor maghiare conduse de Arpad, la sfârșitul 
secolului IX. În Transilvania nu a fost un ”gol” istoric şi demografic, cum susțineau unii istorici austrieci, o afirmaţie 
absurdă și ilogică ca un teritoriu cu ape-pești, pășuni, teren agricol, vânat, sare, aur, poame și pășuni să fie gol. 
Teoria roesleriană este neștiințifică și ilogică în acest sens. După înfrângerea lui Gelu "dux blachorum” de către 
Tuhutum, maghiarii s-au așezat în incinta fostului municipiu antic Napoca, care era conservat de către localnicii 
autohtoni, datorită faptului că zidurile erau în picioare și pe traseul acestora s-a ridicat zidurile burgului medieval 
mai târziu. Posibil ca teoria istoricului clujean Tudor Sălăgean că, în fostul oraș Napoca între zidurile cetăţii, se afla 
de fapt capitala voievodului Gelu, pare o teorie istoriografică confirmată de aceste descoperiri arheologice cu 
adevărat istorice. La Cluj-Napoca a existat evident, și dovezile arheologice confirmă indubitabil, o continuitate 
permanentă a autohtonilor daco-romani pe aceste meleaguri până la venirea triburilor maghiare conduse de Arpad 
din zona nord-pontică. Istoriografic, orașul Napoca devine astfel un reper și un epicentru al etnogenezei românești, 
realitate istorică ce se certifică arheologic zilele acestea prin spectaculoasele descoperiri din Parcul IL Caragiale. 

Cu fabrică Airbus în ţară, România cumpără din Franţa cele mai scumpe elicoptere din istoria sa (https://r3media.ro /cu- 
fabrica-airbus-in-tara-romania-cumpara-din-franta-cele-mai-scumpe-elicoptere-din-istoria-sa /) 


România va achiziționa din Franţa două elicoptere anti-navă cu preţul colosal de 165 de milioane de 
euro, cam cu 10%... 


Read more » (https://r3media.ro/cu-fabrica-airbus-in-tara-romania-cumpara-din-franta-cele-mai-scumpe-elicoptere- 
din-istoria-sa/) 

România Educată | Elev, după simularea la Bac: N-am nevoie de matematică pentru a face ceva în viaţă, banii contează, să 
te distrezi. O să fiu conducător de firmă. Nu vreau să lucrez pe 1.000 de euro pe lună (https://r3media.ro/romania- 


educata-elev-simulare-bac-banii-conteaza-distractia /) 


Un elev de clasa a XII-a a ajuns „vedetă“ pe Internet după reacţia avută la ieșirea de la simularea la... 
Read more » (https://r3media.ro/romania-educata-elev-simulare-bac-banii-conteaza-distractia /) 

